Nagyvíz mederkezelési tervdokumentáció - Országos Vízügyi Főigazgatóság
2016. június 27., hétfő 09:02
A 83/2014. (III.14.) Kormányrendelet 13. § (4)-(10) bekezdése előírja a nagyvízi mederkezelési tervek készítése során a nyilvánosság tájékoztatásával kapcsolatos feladatokat. Az előírások alapján már a tervezés során elkezdődött az érintett hatóságok és a nyilvánosság tájékoztatása. 2016. április-május hónapban a tervezési területtel érintett önkormányzat hirdetményt tett közzé arról, hogy a tervdokumentációk 30 napon át megtekinthetők, és ez idő alatt a Vízügyi Igazgatóságok saját elektronikus honlapján digitális formában is elérhetőek voltak, ezzel biztosítva a kellő időt a konzultációra, és a véleménynyilvánításra.
2016. május-június hónapban a Vízügyi Igazgatóságok területi fórumokat tartottak, melyeken tájékoztató előadás során ismertették a terveket, és lehetőséget adtak a vélemények, javaslatok megvitatására is. A beérkezett véleményeket a tervdokumentáció véglegesítése során figyelembe vettük és a tervdokumentációra átvezettük, kivéve, ha az abban foglaltak az árvízlevezetési célok megvalósításával ellentétesek voltak. Amennyiben a véleménykülönbségek nem kerültek területi szinten feloldásra, abban az esetben felterjesztésre kerültek az Országos Vízügyi Foigazgatósághoz. Az OVF 2016. június 23-án országos konferenciát szervez a konfliktusok kezelésére, kompromisszumos megoldások lehetőségeinek feltárására. A tervdokumentációk véglegesítésére és a honlapon való közzétételére ezután kerül sor.
Utolsó módosítás: 2016. június 27., hétfő 09:11, Radó Mónika